stanford-oval/wikipedia huggingface dataset:
โครงสร้างที่ทำให้เกิดสี
กลไกของการเกิดสีทางโครงสร้าง > Scattering Light

การกระเจิง (scattering) โดยทั่วไปหมายถึงการรบกวนให้แสง เสียง หรือ อนุภาค ถูกบังคับให้เบี่ยงเบนไปจากวิถีทางตรงไปหนึ่งเส้นทาง หรือ มากกว่าหนึ่งเส้นทาง ซึ่งการกระเจิงนี้รวมถึงการสะท้อนจากวัตถุไม่ว่าจะในทางเสริมสร้างหรือหักล้าง การจำแนกประเภทของการกระเจิงของแสงได้เป็น 2 แบบ คือ การกระเจิงแบบโคฮีเรนต์  และ การกระเจิงแบบอินโคฮีเรนต์
การกระเจิงแบบโคฮีเรนต์ (coherent scattering)  เกิดจากการชนกันแบบยืดหยุ่น (elastic collsion) ซึ่งไม่มีการสูญเสียพลังงานจากการเกิดอันตรกิริยาชนิดนี้ พลังงานของแสงหลังชนกับอะตอมตัวกลางยังคงมีค่าเท่ากับพลังงานของแสงก่อนการชน โดยมีเพียงการเปลี่ยนแปลงทิศทางของแสงภายหลังการชนเท่านั้น  ในขณะที่การกระเจิงแบบอินโคฮีเรนต์ (incoherent scattering) นั้นจะมีการถ่ายทอดพลังงานของแสงบางส่วนให้แก่อิเล็กตรอนในวงโคจรของอะตอมตัวกลาง ทำให้แสงมีพลังงานลดลง และ มีทิศทางเปลี่ยนไปเป็นมุมแคบ ๆ การกระเจิงแบบโคฮีเรนต์สามารถทำให้เกิดสีเหลือบได้ แต่ทุกการกระเจิงแบบโคฮีเรนต์ไม่ได้ทำให้เกิดสีเหลือบเสมอไป ในทางกลับกันการกระเจิงแบบอินโคฮีเรนต์ นั้นไม่สามารถทำให้เกิดสีเหลือบได้ มีโครงสร้าง 3 แบบที่ทำให้เกิดสีรุ้ง ได้แก่  laminar, crystal, และ quasi ordered โดยโครงสร้างแบบ Laminar และ crystal เป็นโครงสร้างในระดับนาโนที่มีลักษณะเป็นชั้น ๆ หรือ มีลักษณะคล้ายคริสตัลนั้นสามารถผลิตสีเหลือบได้น้อยกว่าในโครงสร้างนาโนที่เป็นแบบ quasi-ordered
ตัวอย่างที่รู้จักกันดี ได้แก่ เกล็ดของผีเสื้อ Papilio zalmoxis ผิวหนังของนก และขนหางของนกยูง เป็นต้น หากเปลี่ยนแปลงมุมในการสังเกต หรือความสว่าง จะส่งผลกระทบต่อความยาวเฉลี่ยของคลื่นที่กระเจิงออกมา ทำให้เกิดสีเหลือบขึ้น
สีฟ้าเหลือบในเกล็ดของผีเสื้อ Papilio zalmoxis ส่วนใหญ่เป็นผลจากโครงสร้างที่ทำให้เกิดการกระเจิงแบบโคฮีเรนต์ และ thin-film interference ในโครงสร้างที่เป็น lamella นอกจากนี้ยังพบว่าสีผิวเขียวเหลือบของนก yellow-bellied asity เกิดจากการกระเจิงแสงขาวแบบโคฮีเรนต์ของอนุภาคคอลลาเจนที่ผิว
กลไกของการเกิดสีทางโครงสร้าง > Photonic crystals

โครงสร้างระดับนาโนที่ทำให้เกิดสีในสิ่งมีชีวิต มีผลึกที่มีสมบัติพิเศษทางแสง เรียกว่า photonic crystals เป็นผลึกคอมโพสิตจากวัสดุ 2 ชนิด ที่มีดัชนีการหักเหแตกต่างกัน มีความยืดหยุ่น และเปลี่ยนคุณสมบัติไปตามอุณหภูมิ โครงสร้างมีลักษณะซ้ำ ๆ กัน (periodic) สามารถนำผลึกนี้ไปใช้ควบคุมการเดินทางของแสงได้
ผลึกโฟโทนิคเกิดจากการจัดเรียงของโครงสร้างขนาดนาโนที่มีส่วนประกอบของไคตินในเกล็ดปีก มีเส้นผ่านศูนย์กลางประมาณ 150 นาโนเมตร และ มีระยะห่างเท่ากัน โครงสร้าเหล่านี้จะถูกจัดเป็นกลุ่มเล็ก ๆ แต่ละกลุ่มจะมีการจัดเรียงในทิศทางที่แตกต่างกัน ตัวอย่างเช่น ด้วง Lamprocyphus augustus มีโครงกระดูกภายนอก (exoskeleton) ถูกปกคลุมด้วยเกล็ดสีเขียวรูปไข่ ที่ประกอบด้วยผลึกคริสตัลรูปเพชร แต่ละเกล็ดแบ่งออกเป็นพิกเซล ที่เป็นผลึกเดี่ยว และสะท้อนแสงในทิศทางที่แตกต่างจากผลึกข้างเคียง ทำให้มองเห็นเป็นสีเขียวสดใสสม่ำเสมอในทุกทิศทาง
Film interference
Photonic crystals
โคลัมบัส (โมดูลของสถานีอวกาศนานาชาติ)

โมดูลโคลัมบัส บนสถานีอวกาศนานาชาติ
โคลัมบัส (อังกฤษ: Columbus) เป็นห้องปฏิบัติการทางวิทยาศาสตร์ซึ่งเป็นส่วนหนึ่งของสถานีอวกาศนานาชาติ เป็นชิ้นส่วนใหญ่ที่สุดที่สร้างโดยองค์การอวกาศยุโรป (ESA)
โมดูลโคลัมบัสก่อสร้างที่เมืองตูริน ประเทศอิตาลี เช่นเดียวกับโมดูลฮาร์โมนีและโมดูล Tranquility โดยบริษัท Alcatel Alenia Space ที่มีฐานในกรุงโรม การออกแบบสถาปัตยกรรมการใช้งาน (รวมถึงซอฟต์แวร์) ของห้องทดลองดำเนินการโดย EADS ในเยอรมนี และนำมาประกอบรวมกันก่อนจะนำส่งไปที่ศูนย์อวกาศเคนเนดีในฟลอริดา โมดูลถูกนำส่งขึ้นด้วยกระสวยอวกาศแอตแลนติส เที่ยวบิน STS-122 เมื่อวันที่ 7 กุมภาพันธ์ ค.ศ. 2008 โดยได้รับการออกแบบให้มีอายุใช้งานประมาณ 10 ปี การควบคุมการทำงานของโมดูลทำโดยศูนย์ควบคุมโคลัมบัส ซึ่งตั้งอยู่ที่ศูนย์ควบคุมปฏิบัติการในอวกาศแห่งเยอรมัน ซึ่งเป็นส่วนหนึ่งของศูนย์อวกาศยานเยอรมัน (German Aerospace Center หรือ DLR) ที่เมือง Oberpfaffenhofen ใกล้กับเมืองมิวนิก ประเทศเยอรมนี
องค์การอวกาศยุโรปใช้เงินในการก่อสร้างโมดูลโคลัมบัสเป็นเงิน 1,400 ล้านยูโร ซึ่งรวมไปถึงเครื่องมือทดลองต่างๆ ที่จะติดตั้งภายในและโครงสร้างพื้นฐานการควบคุมจากภาคพื้นดินที่จำเป็นต้องใช้ในการควบคุมการทำงาน
แหล่งข้อมูลอื่น

ESA: Columbus Laboratory
ESA: Technical specifications of the Columbus Laboratory
ESA: Columbus structure completed
ESA's Columbus blog
Thales Alenia Space page for Columbus เก็บถาวร 2011-07-16 ที่ เวย์แบ็กแมชชีน
โคลัมเบีย (รัฐเซาท์แคโรไลนา)

| Columbia, South Carolina |
| --- | --- |
State capital city
City of Columbia
   ธง
คำขวัญ: Justitia Virtutum Regina (Latin) "Justice, the Queen of Virtues"
Location in Richland County and the state of South Carolina
ColumbiaLocation within South Carolinaแสดงแผนที่รัฐเซาท์แคโรไลนาColumbiaLocation within the United Statesแสดงแผนที่สหรัฐ
พิกัด: 34°0′2″N 81°2′5″W﻿ / ﻿34.00056°N 81.03472°W﻿ / 34.00056; -81.03472
ประเทศ: สหรัฐ
รัฐ: รัฐเซาท์แคโรไลนา
เคาน์ตี: ริชแลนด์, เลกซิงตัน
Approved: March 22, 1786
Chartered (town): 1805
Chartered (city): 1854
ตั้งชื่อจาก: Christopher Columbus
การปกครอง
 • Mayor: Stephen K. Benjamin (D)
พื้นที่
 • Total: 134.9 ตร.ไมล์ (349 ตร.กม.)
 • พื้นดิน: 132.2 ตร.ไมล์ (342 ตร.กม.)
 • พื้นน้ำ: 2.7 ตร.ไมล์ (7 ตร.กม.)  2%
ความสูง: 292 ฟุต (89 เมตร)
ประชากร (2010)
 • Total: 129,272 คน
 • ประมาณ (2018): 133,451 คน
 • อันดับ: SC: 2nd; US: 199th
 • ความหนาแน่น: 977.8 คน/ตร.ไมล์ (377.5 คน/ตร.กม.)
 • เขตเมือง: 549,777 (US: 75th) คน
 • MSA (2018): 832,666 (US: 70st)
 • CSA (2018): 958,120(US: 60th)
เขตเวลา: UTC-5 (Eastern (EST))
 • ฤดูร้อน  (เวลาออมแสง): UTC-4 (EDT)
ZIP code(s): 29201, 29203-6, 29209-10, 29212, 29223, 29225, 29229
รหัสพื้นที่: 803
FIPS code: 45-16000
GNIS feature ID: 1245051
เว็บไซต์: www.columbiasc.net
โคลัมเบีย (อังกฤษ: Columbia) เป็นเมืองหลวงและเมืองใหญ่อันดับ 2 ของรัฐเซาท์แคโรไลนา สหรัฐ มีประชากรโดยประมาณ 133,451 คน จากข้อมูลปี ค.ศ. 2018 เมืองเป็นเคาน์ตีซีตของริชแลนด์เคาน์ตี เมืองตั้งอยู่ตรงจุดบรรจบกันของแม่น้ำแซลูดากับแม่น้ำบรอดซึ่งไหลรวมกันเป็นแม่น้ำคองแกรี เมืองเป็นสถานที่ตั้งของมหาวิทยาลัยเซาท์แคโรไลนา มหาวิทยาลัยชั้นนำและมหาวิทยาลัยที่ใหญ่ที่สุดของรัฐ
โคลสคอมแบต: เฟิสต์ทูไฟต์

| โคลสคอมแบต: เฟิสต์ทูไฟต์ |
| --- | --- |

ผู้พัฒนา: เดสติเนียร์
ผู้จัดจำหน่าย: 2เค เกม แมคซอฟต์ (แมคอินทอช)
ชุด: โคลสคอมแบต
เครื่องเล่น: วินโดวส์ เอกซ์บอกซ์ แมคอินทอช วี
วางจำหน่าย: เอกซ์บอกซ์ อเมริกาเหนือ: 6 เมษายน ค.ศ. 2005 วินโดวส์ อเมริกาเหรือ: 18 เมษายน ค.ศ. 2005 แมคอินทอช อเมริกาเหนือ: ค.ศ. 2005 วี อเมริกาเหนือ: 10 พฤศจิกายน ค.ศ. 2009
แนว: วิดีโอเกมยิงมุมมองบุคคลที่หนึ่ง
โคลสคอมแบต: เฟิสต์ทูไฟต์ (อังกฤษ: Close Combat: First to Fight) เป็นวิดีโอเกมยิงมุมมองบุคคลที่หนึ่งทางทหาร ที่สร้างโดยเดสติเนียร์สตูดิโอส์สำหรับไมโครซอฟท์ วินโดวส์, แมคอินทอช และเอกซ์บอกซ์ ซึ่งเปิดตัวในเดือนเมษายน ค.ศ. 2005 โดยผู้เล่นจะบังคับการชุดยิงของนาวิกโยธินสหรัฐสามคนในสถานการณ์สมมติที่เหมือนจริง ซึ่งสหประชาชาติส่งนาวิกโยธินไปยังประเทศเลบานอนเมื่อนายกรัฐมนตรีของพวกเขาป่วย และซีเรียกับอิหร่านได้ส่งกองกำลังเพื่อหนุนกลุ่มบางกลุ่ม
เกมดังกล่าวมีรูปจำลองทางจิตวิทยาสำหรับตัวละครเอไอทุกตัว รวมถึงศัตรู, พลเรือน และสมาชิกในทีม ซึ่งไม่ควรเล่นเกมสองเกมเหมือนกันเนื่องจากความแปรปรวนของปฏิกิริยามนุษย์จำลองต่อความตึงเครียด
เกมนี้ได้รับการออกแบบโดยใช้ข้อมูลจากนาวิกโยธินประจำการและเกษียณอายุจากกองพันทหารที่ 3 หน่วยนาวิกโยธินที่ 1 ที่เพิ่งเข้าร่วมการรบรอบเมืองฟัลลูจาห์ ประเทศอิรัก ในช่วงปฏิบัติการแฟนธอมฟิวรีซึ่งกลายเป็นที่รู้จักในชื่อยุทธการที่ฟัลลูจาห์ครั้งที่สอง
ต่อมา เกมดังกล่าวได้รับการย้ายไปยังระบบวีในชื่อมารีนส์: มอเดิร์นเออร์แบนคอมแบต
โครงเรื่อง

ผู้เล่นจะสวมบทบาทเป็นสิบตรีเหล่าทหารนาวิกโยธินสหรัฐพร้อมกับสัญญาณเรียกแกลดิเอเตอร์ 2 ซึ่งนายกรัฐมนตรีเลบานอนล้มป่วย และต้องออกจากตำแหน่งชั่วคราวเพื่อพักฟื้น เมื่อเห็นโอกาสสำคัญในการควบคุม เลบานอน, ซีเรีย และอิหร่านจึงเริ่มจัดส่งกลุ่มผู้ก่อการร้ายในประเทศ เมื่อเหตุการณ์ลุกลามมากขึ้น เหล่านาวิกโยธินจึงแทรกเข้าไปในเบรุตเป็นครั้งที่สาม
โครงเรื่อง > ฝ่ายศัตรู

กลุ่มติดอาวุธ: กลุ่มติดอาวุธเป็นกลุ่มของอดีตกำลังพลของกองทัพบกเลบานอนที่ทำงานร่วมกับกองทหารซีเรีย พวกเขาได้รับการนำโดยอักบาร์ อัล-โซอูด อดีตทหารบกและพ่อค้าอาวุธ
ขบวนการอะทาช: ขบวนการอะทาชเป็นองค์กรของผู้นับถือศาสนาอิสลามหัวรุนแรงซึ่งได้รับการสนับสนุนจากอิหร่าน พวกเขาได้รับการนำโดยทาริก กอดัน นักบวชมุสลิมผู้ทรงอิทธิพล ซึ่งอาจเป็นหุ่นเชิดของรัฐบาลอิหร่าน
กองทัพบกซีเรีย: กองทัพบกซีเรียยึดครองพื้นที่ส่วนใหญ่ของเบรุต และติดตั้งอาวุธหนัก รวมถึงรถลำเลียงพลหุ้มเกราะ พวกเขาได้รับการนำโดยนายพลบักร์ อดีตทหารบกเยเมน และเป็นผู้ต้องสงสัยว่าเป็นผู้ก่อการร้าย
หน่วยรบพิเศษอิหร่าน: หน่วยคอมมานโดกลุ่มเล็ก ๆ ที่ได้รับการฝึกมาอย่างดี โดยทำงานร่วมกับอะทาช พวกเขาได้รับการนำโดยอับดุลละฮ์ บิน คาทาน ผู้บัญชาการทหารบกและผู้สนับสนุนการก่อการร้าย
โครงสร้างข้อมูล

ในสาขาวิทยาการคอมพิวเตอร์ โครงสร้างข้อมูล (อังกฤษ: Data structure) เป็นวิธีการจัดเก็บข้อมูลในคอมพิวเตอร์เพื่อให้สามารถใช้งานได้อย่างมีประสิทธิภาพ บ่อยครั้งที่การเลือกโครงสร้างข้อมูลที่เหมาะสมจะทำให้เราสามารถเลือกใช้ขั้นตอนวิธีที่มีประสิทธิภาพไปพร้อมกันได้ การเลือกโครงสร้างข้อมูลนั้นโดยส่วนใหญ่แล้วจะเริ่มต้นจากการเลือกแบบชนิดข้อมูลนามธรรม โครงสร้างข้อมูลที่ออกแบบเป็นอย่างดีจะสามารถรองรับการประมวลผลที่หนักหน่วงโดยใช้ทรัพยากรที่น้อยที่สุดเท่าที่จะเป็นไปได้ ทั้งในแง่ของเวลาและหน่วยความจำ
โครงสร้างข้อมูลแต่ละแบบจะเหมาะสมกับงานที่แตกต่างกัน และโครงสร้างข้อมูลบางแบบก็ออกแบบมาสำหรับบางงานโดยเฉพาะ อย่างเช่น ต้นไม้แบบบีจะเหมาะสำหรับระบบงานฐานข้อมูล
ในกระบวนการออกแบบโปรแกรมคอมพิวเตอร์ การเลือกโครงสร้างข้อมูลเป็นสิ่งสำคัญอันดับแรกที่ต้องคำนึงถึง ซึ่งจากการพัฒนาระบบงานใหญ่ๆได้แสดงให้เห็นว่า ความยากในการพัฒนาและประสิทธิภาพของระบบจะขึ้นอยู่กับโครงสร้างข้อมูลที่เลือกใช้อย่างมาก หลังจากตัดสินใจเลือกโครงสร้างข้อมูลที่จะใช้แล้วก็มักจะทราบถึงขั้นตอนวิธีที่ต้องใช้ได้ทันที แต่ในบางครั้งก็อาจจะกลับกัน คือ การประมวลผลที่สำคัญๆของโปรแกรมได้มีการใช้ขั้นตอนวิธีที่ต้องใช้โครงสร้างข้อมูลบางแบบโดยเฉพาะ จึงจะทำงานได้เต็มประสิทธิภาพ ถึงอย่างไรก็ตาม ไม่ว่าจะเลือกโครงสร้างข้อมูลด้วยวิธีการใด โครงสร้างข้อมูลที่เหมาะสมก็เป็นสิ่งที่สำคัญมากอยู่ดี
แนวความคิดในเรื่องโครงสร้างข้อมูลนี้ส่งผล กับการพัฒนาวิธีการมาตรฐานต่างๆในการออกแบบและเขียนโปรแกรม  หลายภาษาโปรแกรมนั้นได้พัฒนารวมเอาโครงสร้างข้อมูลนี้ไว้เป็นส่วนหนึ่งของระบบโปรแกรม เพื่อประโยชน์ในการใช้ซ้ำ
ภาพรวม

โครงสร้างข้อมูลอาร์เรย์ ใช้เก็บอิลีเมนต์ที่มีชนิดข้อมูลชนิดเดียวกันจำนวนนวนหนึ่งแมีลำดับเฉพาะ อิลีเมนต์ของอาร์เรย์เข้าถึงโดยใช้เลขจำนวนเต็มระบุตำแหน่งของอิลีเมนต์ที่ต้องการ อาร์เรย์อาจมีขนาดจำกัด หรืออาจขยายขนาดได้
เรคคอร์ด  (อาจเรียกเป็น ทูเปิ้ล หรือสตรัค ) เรคคอร์ด เป็นโครงสร้างข้อมูลชนิดหนึ่งในลุ่มโครงสร้างข้อมูลแบบง่าย ค่าข้อมูลของมันเป็นค่าซึ่งสามารถใส่ค่าของเรคคอร์ดอื่น โดยปกติเรคคอร์ดมีขนาดคงที่ และเรียงลำดับ ใช้ชื่อเป็นดัชนี อิลีเมนต์ของเรคคอร์ดมัดเรียกว่าฟิลด์ หรือ สมาชิก
แฮช หรือ ดิกชันนารี หรือ แมพ เป็นโครงสร้างข้อมูลที่ยืดหยุ่นมากกว่าเรคคอร์ด ซึ่งการเก็บข้อมูลจะเป็นแบบคู่ของ ชื่อ-ค่า และสามารถเพิ่มหรือลบข้อมูลได้อย่างอิสระ
ยูเนียน (Union)  การนิยามยูเนียน จะระบุจำนวนของชนิดข้อมูลดั้งเดิมที่อาจใช้ใส่อินสแตนท์ เช่น  "float หรือ long integer" ยูเนียนแตกต่างจากเรคคอร์ด คือ เรคคอร์ดสามารถใส่ข้อมูลได้ทั้งชนิด float และ integer แต่ยูเนียนสามารถใช้ใส่ข้อมูลได้ชนิดเดียว
แท็กยูเนียน tagged union (มักเรียกว่า แวเรียน แวเรียนเรคคอร์ด หรือดิสจอยส์ยูเนียน ) เป็นโครงสร้างที่บรรจุฟิลด์เพิ่มเติมที่ชี้ชนิดข้อมูลป้จจุบันของมัน เพื่อการขยายชนิดข้อมูลอย่างปลอดภัย
เซต เป็นโครงสร้างข้อมูลนามธรรมซึ่งสามารถเก็บค่าเฉพาะ โดยไม่ต้องมีลำดับ และไม่มีค่าที่ซ้ำกัน ค่าที่เก็บในเซต ไม่สามารถนำออกมาได้  แต่จะใช้การทดสอบว่าค่าที่ต้องการมีในเซตหรือไม่ และคำตอบที่ได้เป็นค่าบูลีน ว่า มี หรือไม่มี
วัตถุ เป็นโครงสร้างที่บรรจุฟิลด์ข้อมูลได้เช่นเดียวกับเรคคอร์ด และยังมีโค้ดของโปรแกรมสำหรับทำงานกับข้อมูลนั้นด้วย สำหรับโครงสร้างข้อมูลที่ไม่มีโคัด มักเรียว่า plain old data structure.
โครงสร้างข้อมูลชนิดอื่นๆ สามารถสร้างขึ้นมาได้ แต่มักแปรหรือ ประกอบขึ้นใหม่จากโครงสร้างข้อมูลข้างต้น
หลักการพื้นฐาน

โครงสร้างข้อมูลเป็นสิ่งที่ตั้งอยู่บนพื้นฐานของความสามารถของคอมพิวเตอร์ในการรับและเก็บข้อมูล ณตำแหน่งใด ๆ ในหน่วยความจำ  ซึ่งระบุโดยแอดเดรส (สตริงของบิตซึ่งสามารถเบในหน่วยความจำและจัดการได้โดยโปรแกรม ดังนั้นเรคคอร์ดและอาร์เรย์เป็นโครงสร้างข้อมูลที่ตั้งบนพื้นฐานการคำนวณแอดเดรสของรายการข้อมูลโดยใช้การดำเนินการทางคณิตศาสตร์ ในขณะที่โครงสร้างข้อมูลแบบเชื่อมโยง เป็นโครงสร้างข้อมูลที่ตั้งอยู่บนพื้นฐานของารเก็บแอดเดรสหน่วยความจำของรายการข้อมูลซึ่งอยู๋ในโครงสร้างของมันเอง   โครงสร้างข้อมูลหลายชนิด สร้างขึ้นโดยใช้หลักการทั้งสองประการ หรือการดำเนินการ โครงสร้างขอมูลบางชนิดรวมวิธีทั้งสองด้วยวิธีการที่ยาก เช่น โครงสร้างข้อมูลแบบ  XOR linking
การดำเนินการของโครงสร้างข้อมูล มักต้องารการเขียนเซตของฟังก์ชัน หรือเซตของการดำเนินการ (procedures) ซึ่งสร้างและดำเนินการกับอินสแตนท์ของโครงสร้างนั้น  ประสิทธิภาพของโครงสร้างข้อมูล ไม่สามารถวิเคราะห์โดยการแยกการดำเนินการออก  การสังเกตกระตุ้นแนวคิดเชิงทฤษฎีของชนิดข้อมูลนามธรรม  โครงสร้างข้อมูลซี่งถูกนิยามโดยอ้อมจากการดำเนินการที่กระทำกับมัน และคุณสมบัติทางคณิตศาสตร์ของการดำเนินการเหล่านั้น
ภาษาที่สนับสนุน

ภาษาแอสเซมบลีส่วนใหญ่ และภาษาระดับต่ำบางภาษา เช่น  BCPL (Basic Combined Programming Language) ไม่สนับสนุนการมีโครงสร้างข้อมูล ภาษาโปรแกรมระดับสูงส่วนใหญ่และภาษาแอสเซมบลีระดับสูงบางภาษา เช่น  MASM มีรูปแบบคำสั่งพิเศษ หรือ ฟังก์ชันบางอย่างที่สนับสนุนโครงสร้างข้อมูลเช่น เวกเตอร์ vectors (อาร์เรย์หนึ่งมิติ) ในภาษา  C หรืออาร์เรย์หลายมิติในภาษา ปาสคาล (Pascal)
ภาษาโปรแกรมส่วนใหญ่ รวมส่วนสำคัญ ๆไว้โดยใช้กลไกไลบรารี ซึ่งช่วยให้โครงสร้างข้อมูลนั้นนำไปใช้ในโปรแกรมอื่น ๆ ได้  ภาษาโปรแกรมที่ทันสมัยมักมีไลบรารีมาตรฐานซึ่งมีโครงสร้างข้อมูลทั่วไปรวมอยู่ในภาษาด้วย ตัวอย่างเช่น Standard Template Library ของภาษา C++  Java Collections Framework และ Microsoft's .NET Framework เป็นต้น 
ภาษาโปรแกรมที่ทันสมัยมักสนับสนุนการเขียนโปรแกรมแบบโมดูล หรือการแยกอินเตอร์เฟซของโมดูลไลบรารี ออกจากการดำเนินการ บางภาษาจัดเตรียมชนิดข้อมูลที่ช่วยให้ผู้ใช้ซ่อนรายละเอียดการดำเนินการด้วย  เช่น คลาสของภาษา C++ Java และ .NET Framework เป็นต้น 
โครงสร้างข้อมูลหลายตัวมีเวอร์ชันที่สามารถทำงานพร้อมกัน ซึ่งสามารถคำนวณหลาย ๆ เทร็ด (threads) ที่เข้าถึงโครงสร้างข้อมูลพร้อมกันได้
ดูเพิ่ม

รายชื่อโครงสร้างข้อมูล
| ด ค กแบบชนิดข้อมูลนามธรรมและโครงสร้างข้อมูล |
| --- | --- |
แบบชนิดข้อมูลนามธรรม:  คอลเลคชั่น  รายการ  เซต  ต้นไม้  กองซ้อน  แถวคอย  แถวคอยสองหน้า  แถวคอยลำดับความสำคัญ  แถวลำดับแบบจับคู่ 
รายการ:  แถวลำดับ  รายการโยง  แถวลำดับพลวัต 
ต้นไม้:  ต้นไม้แบบทวิภาค  ต้นไม้ค้นหาแบบทวิภาค  ทรีพ  ต้นไม้แดงดำ  ต้นไม้สเปลย์  ต้นไม้แบบที  ต้นไม้สเคปโกท  โร้ป  ฮีป 
แถวคอย:  แถวคอย  แถวคอยสองหน้า  แถวคอยลำดับความสำคัญ 
แถวลำดับแบบจับคู่:  ตารางแฮช 
ดูเพิ่ม:  ฟังก์ชันแฮช  ขั้นตอนวิธี  สัญกรณ์โอใหญ่
โคลเชสเตอร์

ที่ตั้งถิ่นฐานของมนุษย์ในEngland
| โคลเชสเตอร์ |
| --- | --- |
 Colchester High Street
โคลเชสเตอร์ที่ตั้งในเอสเซกซ์
ประชากร: 111,921 
เดมนิม: Colcestrian
โอเอสกริด: TL997254
• ลอนดอน: 52 mi (84 km) South west
อำเภอ: โคลเชสเตอร์
เชอร์เคาน์ที: Essex
ภูมิภาค: อีสต์
ประเทศ: England
รัฐเอกราช: สหราชอาณาจักร
โพสท์ทาวน์: COLCHESTER
เขตรหัสไปรษณีย์: CO1 – CO4
รหัสโทรศัพท์: 01206

ตำรวจ: เอสเซกซ์
ดับเพลิง: เอสเซกซ์
รถพยาบาล: อีสต์ออฟอิงแลนด์
 
รัฐสภาสหราชอาณาจักร: Colchester
 รายชื่อสถานที่ สหราชอาณาจักร ประเทศอังกฤษ เอสเซกซ์ 51°53′30″N 0°54′11″E﻿ / ﻿51.8917°N 0.903°E﻿ / 51.8917; 0.903
โคลเชสเตอร์ (อังกฤษ: Colchester) เป็นเมืองเก่าและใหญ่ที่สุดของเทศมณฑลโคลเชสเตอร์ มณฑลเอสเซกซ์ ประเทศอังกฤษ เป็นเมืองที่ชาวโรมันก่อตั้งขึ้นเป็นเมืองแรกใน โคโลเนีย ของบริเตนใหญ่ และถือได้ว่าเป็นเมืองเก่าแก่ที่มีการบันทึกของประเทศอังกฤษ ในอดีตเคยเป็นเมืองหลวงของบริเตนสมัยโรมันและเป็นหนึ่งในเครือข่ายเมืองโบราณที่สุดของยุโรป
เมืองตั้งอยู่ริมฝั่งแม่น้ำโคล์น
โคลเชสเตอร์ตั้งอยู่ทางทิศตะวันออกเฉียงเหนือของกรุงลอนดอนราว 50 ไมล์ (80 กิโลเมตร) เชื่อมโยงกับเมืองหลวงนี้ผ่านถนนสายเอ 12 และสถานีรถไฟโคลเชสเตอร์ ถือเป็นเมืองไปกลับที่ได้รับความนิยม
เมืองโคลเชสเตอร์มีปราสาทโคลเชสเตอร์และสโมสรฟุตบอลโคลเชสเตอร์ยูไนเต็ด
โคลิน เฟิร์ธ

| โคลิน เฟิร์ธ |
| --- | --- |
เฟิร์ธในปี 2016
สารนิเทศภูมิหลัง
เกิด:  (1960-09-10) 10 กันยายน ค.ศ. 1960 (64 ปี) โคลิน แอนดรูว์ เฟิร์ธ เกรย์ชอตต์, แฮมเชียร์, ประเทศอังกฤษ
คู่สมรส: Livia Giuggioli (สมรส 1997; หย่า 2021)
บุตร: 3 คน
อาชีพ: นักแสดง
ปีที่แสดง: 1983–ปัจจุบัน
โคลิน แอนดรูว์ เฟิร์ท (อังกฤษ: Colin Andrew Firth) เกิดเมื่อวันที่ 10 กันยายน ค.ศ. 1960 เป็นนักแสดงชาวอังกฤษ เฟิร์ทมีชื่อเสียงครั้งแรกโดยเฉพาะในสหราชอาณาจักร จากการรับบทเป็น มร. ดาร์ซี ในรายการโทรทัศน์ดัดแปลงในปี 1995 เรื่อง Pride & Prejudice ต่อมายังประสบความสำเร็จในระดับนานาชาติกับภาพยนตร์ที่ประสบความสำเร็จบนตารางบ็อกซ์ออฟฟิศ เรื่อง Bridget Jones's Diary ที่ร่วมแสดงกับเรเน่ เซลเวเกอร์ และฮิว แกรนต์ ผลงานอื่น ๆ ได้แก่ Shakespeare in Love, Mamma Mia! และ Love Actually กับผลงานล่าสุดของเขาในเรื่อง Kingsman
เฟิร์ทได้รับรางวัลออสการ์ สาขานักแสดงนำชายยอดเยี่ยม ในงานประกาศผลรางวัลออสการ์ ครั้งที่ 83 จากบทของสมเด็จพระเจ้าจอร์จที่ 6 ในภาพยนตร์เรื่อง The King's Speech
โครงกระดูกแกน

แผนภาพแสดงโครงกระดูกแกน
โครงกระดูกแกน (อังกฤษ: axial skeleton) เป็นชุดของกระดูกที่ประกอบด้วยกระดูกในร่างกายมนุษย์จำนวน 80 ชิ้นในศีรษะและลำตัวของมนุษย์ แบ่งออกเป็น 5 ส่วน ได้แก่ กะโหลกศีรษะมนุษย์ (human skull) , กระดูกหูในหูชั้นกลาง (ossicles) , กระดูกไฮออยด์ (hyoid bone) ในลำคอ, หน้าอก และกระดูกสันหลัง โครงกระดูกแกนและโครงกระดูกรยางค์รวมกันเป็นโครงกระดูกมนุษย์
ภาพรวม

หน้าที่หลักของโครงกระดูกแกนคือช่วยปกป้องอวัยวะสำคัญในร่างกาย เช่น กะโหลกศีรษะทำหน้าที่ปกป้องสมอง กระดูกสันหลังทำหน้าที่ปกป้องไขสันหลัง และกระดูกอกและกระดูกซี่โครงทำหน้าที่ปกป้องอวัยวะในช่องอก สัตว์มีกระดูกสันหลังทุกชนิดจะมีโครงกระดูกแกน บทความนี้ส่วนใหญ่จะเน้นที่โครงกระดูกแกนของมนุษย์ แต่อย่างไรก็ตามความเข้าใจในสายวิวัฒนาการของโครงกระดูกแกนในสัตว์แต่ละชนิดก็มีความสำคัญในการศึกษาชีววิทยา
กะโหลกศีรษะ

บทความหลัก: กะโหลกศีรษะมนุษย์
กะโหลกศีรษะ (Skull) (22 ชิ้น)
กระดูกหุ้มสมอง (Cranial Bones) (8 ชิ้น)
กระดูกข้างขม่อม (Parietal) (2 ชิ้น)
กระดูกขมับ (Temporal) (2 ชิ้น)
กระดูกหน้าผาก (Frontal) (1 ชิ้น)
กระดูกท้ายทอย (Occipital) (1 ชิ้น)
กระดูกเอทมอยด์ (Ethmoid) (1 ชิ้น)
กระดูกสฟีนอยด์ (Sphenoid) (1 ชิ้น)
กระดูกใบหน้า (Facial Bones) (14 ชิ้น)
กระดูกขากรรไกรบน (Maxilla) (2 ชิ้น)
กระดูกโหนกแก้ม (Zygomatic) (2 ชิ้น)
กระดูกขากรรไกรล่าง (Mandible) (1 ชิ้น)
กระดูกจมูก (Nasal) (2 ชิ้น)
กระดูกเพดานปาก (Palatine) (2 ชิ้น)
กระดูกก้นหอยของจมูกชิ้นล่าง (Inferior nasal concha) (2 ชิ้น)
กระดูกแอ่งถุงน้ำตา (Lacrimal) (2 ชิ้น)
กระดูกโวเมอร์ (Vomer) (1 ชิ้น)
กระดูกหู

กระดูกหู (Ossicles) (6 ชิ้น)
กระดูกค้อน (Malleus) (2 ชิ้น)
กระดูกทั่ง (Incus) (2 ชิ้น)
กระดูกโกลน (Stapes) (2 ชิ้น)
กระดูกไฮออยด์

กระดูกไฮออยด์ (Hyoid bone) (1 ชิ้น)
กระดูกสันหลัง

บทความหลัก: กระดูกสันหลัง
กระดูกสันหลัง (Vertebral Column) (26 ชิ้น)
กระดูกสันหลังส่วนคอ (Cervical vertebrae) (7 ชิ้น)
กระดูกสันหลังส่วนอก (Thoracic vertebrae) (12 ชิ้น)
กระดูกสันหลังส่วนเอว (Lumbar vertebrae) (5 ชิ้น)
กระดูกสันหลังใต้กระเบนเหน็บ (Sacrum) (1 ชิ้น)
กระดูกก้นกบ (Coccyx) (1 ชิ้น)
อก

บทความหลัก: ทรวงอก
กระดูกทรวงอก (Thoracic cage) (25 ชิ้น)
กระดูกอก (Sternum) (1 ชิ้น)
กระดูกซี่โครง (Ribs) (24 ชิ้น)
แหล่งข้อมูลอื่น

botany.uwc.ac.za เก็บถาวร 2005-06-03 ที่ เวย์แบ็กแมชชีน
โคลิเซียมอนุสรณ์แห่งลอสแอนเจลิส

| --- | --- |


ที่ตั้ง: ลอสแอนเจลิส, รัฐแคลิฟอร์เนีย, อเมริกา
ความจุ: 93,607
พื้นผิว: หญ้า
โคลิเซียมอนุสรณ์แห่งลอสแอนเจลิส (อังกฤษ: Los Angeles Memorial Coliseum) ตั้งอยู่ภายในอุทยานนิทรรศการ ที่เมืองลอสแอนเจลิส รัฐแคลิฟอร์เนีย สหรัฐอเมริกา เริ่มก่อสร้างในปี ค.ศ. 1921 แล้วเสร็จในปี ค.ศ. 1923 ซึ่งเป็นสนามกีฬาขนาดใหญ่อันดับที่ 9 ของสหรัฐอเมริกา
สนามกีฬาแห่งนี้เป็นสนามกีฬาหลักของกีฬา โอลิมปิกฤดูร้อน 1932, 1984 และ 2028
พิธีเปิดกีฬาโอลิมปิกครั้งที่ 23 ในปี 1984
โคลอสซัส

| โคลอสซัส> รายละเอียดการตีพิมพ์ |
| --- | --- |
สำนักพิมพ์: มาร์เวล คอมิคส์
ปรากฏตัวครั้งแรก: Giant-Size X-Men #1 (พฤษภาคม 1975)
สร้างสรรค์โดย: เลน เวน เดฟ ค็อกครัม
รายละเอียดตัวละคร
ชื่อจริง: ปีเตอร์ นิโคเลวิทศ์ รัสปูติน
เผ่าพันธุ์: มนุษย์กลายพันธุ์
มิตรสหาย: เอ็กซ์เมน
สมญานามอื่น: Piotr Nikolaievitch Rasputin, The Unstoppable Colossus, Peter Rasputin, Petey, The Proletarian
โคลอสซัส
ทีมงานสร้างสรรค์
ปีเตอร์ นิโคเลวิทศ์ รัสปูติน (อังกฤษ: Piotr Nikolaievitch Rasputin) หรือ โคลอสซัส (อังกฤษ: Colossus) นับเป็นอีกหนึ่งตัวละครที่ใครหลายๆ คนนั้นอยากรู้จักซึ่งนับได้ว่าเขาคนนี้เป็นตัวละครที่แข็งแกร่งที่สุดในทีมเอ็กซ์-เมนเลยก็ว่าได้ เนื่องจากร่างกายของเขายามเปลี่ยนสภาพจะเป็นเหล็กทั้งหมด เขามีชื่อจริงๆ ว่า ปีเตอร์ นิโคเลวิทช์ รัสปูติน
ประวัติ

จากชื่อก็คงเดาออกว่าเขาเป็นคนโซเวียต ปีเตอร์เกิดขึ้นในฟาร์มใกล้กับแถบไซบีเรีย ครอบครัวของเขามีสมาชิกหลายคน แม่ชื่อ อเล็กซานดร้า พ่อชื่อ นิโคไล และมีน้องสาวชื่อว่า อิลยาน่า และน้องชาย มิคาอิล ทุกคนล้วนเป็นมนุษย์กลายพันธุ์ทั้งหมด ปีเตอร์มารู้ตัวว่าเขาเป็นมิวแทนท์ก็ตอนที่ช่วยเหลือน้องสาวไม่ให้ถูกรถแทรคเตอร์ตัดขาด โดยเขากลายร่างเป็นเหล็กทั้งตัวเพื่อปกป้องน้องสาวเอาไว้จากนั้นเขาเลยใช้ความสามารถนี้ในการดูแลฟาร์มประจำบ้าน แน่นอนมีเหรอที่ ชาร์ลส เซเวียร์ จะไม่ได้ยินเรื่องราวของเขา ศาสตราจารย์รีบติดต่อเขามาโดยด่วนเพื่อให้เขาเข้าร่วมทีมเอ็กซ์-เมน
ปีเตอร์กลายมาเป็น เอ็กซ์-เมนรุ่น 2 ซึ่งเป็นเจเนเรชั่นนานานชาติ ภารกิจแรกของเขาคือการช่วยเหลือสมาชิกทีมเอ็กซ์เมนรุ่นแรกจากเกาะคราคัวเขาสามารถช่วยเหลือสมาชิกทีมเอ็กซ์ทุกคนที่เคยติดกับอยู่ที่นี่ได้เป็นผลสำเร็จ เขาเลยตัดสินใจย้ายภูมิลำเนามาอยู่ที่อเมริกาเพื่อร่วมทีมเอ็กช์-เมนอย่างเป็นทางการ และได้รับชื่อว่า โคลอสซัส จากศาสตราจารย์ เอ็กซ์ ซึ่งมีความหมายว่า ยักษ์ใหญ่
แม้จะไกลบ้านแต่เขาก็ยังเขียนจดหมายถึงพ่อแม่พี่น้องอยู่เสมอๆปีเตอร์เป็นคนเงียบๆ และปฏิเสธที่จะใช้พลังในทางที่มิชอบนอกจากเพื่อปกป้องคนอื่น  เขาเป็นคนเก็บตัวและเข้ากับใครไม่ค่อยได้ ปีเตอร์มักชอบหมกตัวเองอยู่กับกระดาษและดินสอ วาดรูประบายอารมณ์ แต่เขาก็ยังเผื่อแผ่เวลามาปลูกต้นรักโรแมนติก กับ คิตตี้ ไพรด์ ด้วย ถึงเขาจะคบกับเธอได้ไม่นานนักก่อนเลิกราไปหลงใหลเอเลี่ยนจากต่างดาว ซาจิ จนสาวน้อยคิตตี้ชอกช้ำใจไปนาน แต่มันกลายเป็น 1 ในตำนานของโลก X-Men ทีเดียว
โคลอสซัสยังเป็นนักสู้ตัวยง แต่บางครั้งก็ออกจะห้าวหาญเกินไป เขามักสู้แบบเสี่ยงตายไปข้างจนร่างกายบอบช้ำหนักกลับมาบ่อยๆ เช่น ครั้งหนึ่งต้องปะทะกับ ริปไทด์ และ ฮาร์ปูน เขาพยายามปกป้อง ชาโดว์แคท ซึ่งถูกเล่นงานอย่างสะบักสะบอม แต่ใช้พลังมากไปนิด หักคอริปไทด์จนตาย ส่วนตัวเองก็หมดสติใกล้ตายไปด้วย ยังดีว่าแมกนีโต้ใช้พลังรักษาเขาไว้แต่ก็สาหัสจนเขาต้องอยู่ในสภาพโคม่าไปอีกนาน
พลังพิเศษ

โคลอสซัสสามารถเปลี่ยนตัวเองให้กลายเป็นเหล็กซึ่งมีสติสัมปชัญญะการแปลงร่างของเขาเพิ่มพลังความแข็งแกร่งขึ้นอีกหลายเท่าตัว แถมยังได้ส่วนสูงเพิ่มอีก 1 ฟุต แล้วหากเขาอยู่ในร่างนั้น ร่างกายก็ไม่ต้องการอาหารและน้ำด้วย นานวันเข้า พลังของเขาก็ยิ่งเพิ่มมากขึ้นกว่าวันที่เข้าร่วมทีมครั้งแรกทั้งนี้น่าจะเป็นเพราะได้หมอที่ดีอย่างแมกนีโต้ ซึ่งสามารถควบคุมเหล็กอยู่แล้วก็เป็นได้
| ด ค กเอ็กซ์เมน |
| --- | --- |
 ผู้สร้าง สแตน ลี แจ็ก เคอร์บี 
สมาชิก:  อาโนล  อาร์คแองเจิล  แอเรียล  อาร์เมอร์  ออโรร่า  แบนชี  บีสต์  บิชอป  บลินโฟลด์  บลิงก์  บูม-บูม  บ็อกซ์  เคเบิล  แคนนอนบอล  แชมเบอร์  เชนจ์ลิ่ง  ไซเปอร์  โคล้ก และ แด็กเกอร์  โคลอสซัส  ไซคลอปส์  ไซเฟอร์  ดาร์วิน  แดซเลอร์  เดดพูล  ด็อกเตอร์ เนเมซิส  มิสทีค  โดมิโน่  ดัสต์  อีลิกซ์เซอร์  แฟนธอเม็กซ์  ไฟร์สตาร์  ฟอร์ก  เฟรนซี่  เอมมา ฟรอสต์  แกมบิท  เจนเทิล  เกรย์มาลคิน  ฮาวอค  เฮลเลียน  เฮปซิบ้า  โฮป  ฮัสก์  ไอซ์แมน  อิงก์  โจเซฟ  จูบิลี่  คาร์ม่า  เลดี้ มาสเตอร์มายนด์  ไลฟ์การ์ด  ล็อกฮีด  ลองช็อท  เอ็ม  แม็กก็อตต์  มาจิค  แม็กมา  แมร์โร่ว์  แม็กนีโต้  เมอร์คิวรี่  มินิก  มูนสตาร์  นามอร์  ไนท์ครอว์เลอร์  นอร์ธสตาร์  โอเมก้า เซนติเนล  เพตรา  ฟินิกซ์  พิกซี่  โพลาริส  โพรดิกี้  ศาสตราจารย์ เอ็กซ์  ไซล็อกส์  รีแวนช์  ร็อคสไลด์  โร้ค  เซจ  ชาโดว์แคท  สลิปสตรีม  สเตซี่ เอ็กซ์  สตอร์ม  เรเชล ซัมเมอร์ส  ซันไฟร์  ซันสป็อต  เซิร์ก  ซาเวย์  ธันเดอร์เบิร์ด (จอหน์ พราวนด์สตาร์)  ธันเดอร์เบิร์ด (นีล ชาร่า)  วอร์ล็อค  วอร์แพธ  วูลฟ์คลับ  วูล์ฟเวอรีน  เอ็กซ์-23  เอ็กซ์แมน  เชน ซอร์น 
วายร้าย:  อะโพคาลิปส์  อซาเซล  จักเกอร์น็อต  เลดี้เดธสไตร์ค  แม็กนีโต้  มิสเตอร์ซินิสเตอร์  มิสทีค  โอเมก้าเรด  ออนสล็อจท์  เซเบอร์ทูธ  ชาโดว์คิง  ซิลเวอร์ซามูไร  วิลเลี่ยม สไตรเกอร์  เซบาสเตียน ชอว์  โทด  เคานท์เนเฟียเรีย  ครี  มาสเตอร์โมลด์  มาสเตอร์มายด์  เมสเมอโร่  โมโจ  เซนติเนลส์  บราเธอร์ฮูดออฟมิวแทนต์ส 
ภาพยนตร์:  X-เม็น ศึกมนุษย์พลังเหนือโลก  X-เม็น 2  X-เม็น รวมพลังประจัญบาน  X-เม็น: กำเนิดวูล์ฟเวอรีน  X-เม็น รุ่น 1  เดอะ วูล์ฟเวอรีน  X-เม็น สงครามวันพิฆาตกู้อนาคต  เดดพูล  X-เม็น อะพอคคาลิปส์  โลแกน เดอะ วูล์ฟเวอรีน  เดดพูล 2  X-เม็น ดาร์ก ฟีนิกซ์  เดดพูล วูล์ฟเวอรีน 
  หมวดหมู่